**PROGRAM**

Program sestavljajo 3 moduli:

1. **praktične pravniške izkušnje** ter seznanjanje z novimi perspektivnimi pravnimi področji za izboljšanje zaposljivosti na pravniških delovnih mestih.

VSEBINA: udeleženci se bodo preizkusili v neposrednem reševanju pravnih primerov iz lokalne skupnosti v sodelovanju z mentorji, ki bodo udeležencem nudili podporo, znanje in izkušnje. Gre tako za neposredno osebno svetovanje oz. priprava odgovora na prejeto pisno vprašanje ter pripravo pravnih mnenj.

Udeleženci bodo prisotni tudi na delovnem mestu inštruktorja – pravniki na različnih delovnih mestih (Job shadowing) in s tem pridobili vpogled v delo različnih pravniških profilov. Udeleženci se bodo udeležili tudi predavanja s katerega od perspektivnih pravniških področij.

Obseg modula: 20 ur

1. **lastne podjetniške ideje** in seznanjanje s podjetništvom za ustvarjanje lastnih delovnih mest – pravniških ali izven prava.

VSEBINA: Za uspešni zagon lastne podjetniške ideje je ključnega pomena dobro načrtovanje, s katerim se lahko izognemo morebitnemu neuspehu, ki je lahko povezan tudi z nezanemarljivimi stroški. V okviru modula bodo udeleženci spoznali metodo oblikovanja poslovnega modela in pridobili potrebne informacije za pripravo poslovnega načrta za svojo poslovno idejo. Delavnica bo praktično naravnana, kar pomeni, da bodo udeleženci aktivno pripravili poslovni model in ključne vsebine za poslovni načrt.

Obseg modula: 20 ur

1. **veščine pridobivanja evropskih sredstev** za izboljšanje zaposljivosti tudi izven prava, npr. poklic projektnega managerja.

VSEBINA: Vire za realizacijo idej lahko iščemo tudi v okviru različnih razpisov na lokalni, nacionalni in EU ravni. Udeleženci bodo v okviru delavnic in individualnega dela spoznali, kako poiskati svoji ideji primeren razpis in pri tem skozi praktični način dela pridobili znanje za pripravo konkurenčnega projektnega predloga. Prav tako bodo spoznali skrivnosti vodenja projektov, s poudarkom na učinkovitem komuniciranju s projektnimi partnerji in vodenju projektne dokumentacije.

Delavnice bodo izrazito praktično naravnane, kar pomeni, da bodo udeleženci prepoznali pomen različnih teoretičnih pojmov (opredelitev problema, analiza stanja, splošni in specifični cilji, rezultati projekta, delovni načrt projekta, trajnost, inovativnost, finančni načrt projekta,…) skozi pripravo lastnega projektnega predloga (simulacija priprave projekta).

Obseg modula: 20 ur